**সেবার তালিকা**

৫-বছর মেয়াদী বাংলাদেশ সঞ্চয়পত্র

প্রবর্তনঃ ১৯৭৭ খ্রিঃ

**মূল্যমানঃ** ১০ টাকা; ৫০ টাকা; ১০০ টাকা; ৫০০ টাকা; ১,০০০ টাকা; ৫,০০০ টাকা; ১০,০০০ টাকা; ২৫,০০০ টাকা; ৫০,০০০ টাকা; ১,০০,০০০ টাকা; ৫,০০,০০০ টাকা এবং ১০,০০,০০০ টাকা।

**কোথায়** **পাওয়া** **যায়ঃ** জাতীয় সঞ্চয় ব্যুরো, বাংলাদেশ ব্যাংকসহ তফসিলী ব্যাংকসমূহ এবং ডাকঘর থেকে ক্রয় ও নগদায়ন করা যায়।

**মেয়াদঃ** ৫ (পাঁচ) বছর।

**মুনাফার** **হারঃ**  মেয়াদান্তে মুনাফা ১১.২৮%। তবে মেয়াদপূর্তির পূর্বে নগদায়ন করলে ১ম বছরান্তে ৯.৩৫%, ২য় বছরান্তে ৯.৮০%, ৩য় বছরান্তে ১০.২৫% এবং ৪র্থ বছরান্তে ১০.৭৫% হারে মুনাফা প্রাপ্য হবে।

**যারা** **ক্রয়** **করতে** **পারবেনঃ**

(ক) সকল শ্রেণী ও পেশার বাংলাদেশী নাগরিক;

(খ) আয়কর বিধিমালা, ১৯৮৪ (অংশ-২) এর বিধি ৪৯-এর উপ-বিধি(২) এ সংজ্ঞায়িত স্বীকৃত বভিষ্য তহবিল এবং বভিষ্য তহবিল আইন, ১৯২৫(১৯২৫ এর ১৯ নং) অনুযায়ী ভবিষ্য **তহবিল**;

(গ) আযকর আধ্যাদেশ-১৯৮৪ এর ৬ষ্ঠ তফষিল এর পার্ট এ এর অনুচ্ছেদ ৩৪ অনুযায়ী মৎস খামার, হাঁস-মুরগীর খামার, পেলিটেট পোলট্রি ফিডস উৎপাদন, বীজ উৎপাদন, স্তানীয় উৎপাদিত বীজ বিপণন, গবাদি পশুর খামার, দুগ্ধ ও দুগ্দজাত দ্রব্যের খামার, ব্যাঙ উৎপাদন খামার, উদ্যান খামার প্রকল্প, রেশম গুটিপোকা পালনের খামার, ছত্রা উৎপাদন এবং ফল ও লতা পাতার চাষ হতে অর্জিত আয়-যা সংশ্লিষ্ট উপ-কমিশনার কর্তৃক প্রত্যায়নকৃত।

(ঘ) নাবালকের পক্ষেও ক্রয় করা যায়।

**ক্রয়ের** **ঊর্ধ্বসীমাঃ**

(**ক**) **ব্যক্তির** **ক্ষেত্রেঃ** **একক** **নামে** **৩০** **লক্ষ** **অথবা** **যুগ্ম**-**নামে** **৬০** **লক্ষ।**

(**খ**) **প্রতিষ্ঠানের** **ক্ষেত্রেঃ** **ঊর্ধ্বসীমা** **নেই।**

**অন্যান্য** **সুবিধাঃ**

* **একমেয়াদের** **জন্য** **স্বয়ংক্রিয়ভাবে** **পুনঃবিনিয়োগ** **সুবিধা** **বিদ্যমান**;
* **নমিনী** **নিয়োগ** **করা** **যায়**; ক্রেতা মৃত্যুবরন করলে নমিনী যেকোন সময় সঞ্চয়পত্র নগদায়ন করতে পারেন। নমিনী ইচ্ছা করলে মেয়াদপূর্তি করেও সঞ্চয়পত্র নগদায়ন করতে পারবে;
* **সঞ্চয়পত্র** **হারিয়ে** **গেলে**, **পুড়ে** **গেলে** **বা** **নষ্ট** **হলে** **ডুপ্লিকেটসঞ্চয়পত্র** **ইস্যু** **করা** **যায়**;
* সঞ্চয়পত্র এক অফিস হতে অন্য অফিসে স্থানান্তর করা যায় (সঞ্চয়পত্র ব্যুরো হতে সঞ্চয় ব্যুরো, ব্যাংক হতে ব্যাংক এবং ডাকঘর হতে ডাকঘর);
* সঞ্চয়পত্র হারিয়ে গেলে, চুরি হলে, পুড়ে গেলে বা কোন কারনে বিনষ্ট হয়ে গেলে ডুপ্লিকেট সঞ্চয়পত্র ইস্যু করা যায়।

৩ মাস অন্তর মুনাফাভিত্তিক সঞ্চয়পত্র

প্রবর্তনঃ ১৯৯৮ খ্রিঃ

**মূল্যমানঃ** ১,০০,০০০ টাকা; ২,০০,০০০ টাকা; ৫,০০,০০০ টাকা এবং ১০,০০,০০০ টাকা।

**কোথায়** **পাওয়া** **যায়ঃ** জাতীয় সঞ্চয় ব্যুরো, বাংলাদেশ ব্যাংকসহ তফসিলী ব্যাংকসমূহ এবং ডাকঘর থেকে ক্রয় ও নগদায়ন করা যায়।

**যারা** **ক্রয়** **করতে** **পারবেনঃ** নিম্নে বর্ণিত যে কেউ এই সার্টিফিকেট ক্রয় করতে পারবেন, যথা-

(১)      একজন প্রাপ্তবয়স্ক;

(২)     একজন নাবালক;

(৩)     দুইজন প্রাপ্তবয়স্ক তাহাদের যৌথ নামে-

          (ক)     গ্রাহকদের যৌথভাবে প্রদেয় অথবা যে কোনো একজনের লিখিত সম্মতিতে অন্যজনকে প্রদেয়;

          (খ)     যে কোনো একজনকে প্রদেয়।

(৪)     একজন প্রাপ্তবয়স্ক-

          (ক)     একজন অপ্রাপ্তবয়স্কের পক্ষে, অথবা

          (খ)     যুগ্ম-নামে দুইজন অপ্রাপ্তবয়স্কের পক্ষে,

          (গ)     তিনি স্বয়ং একজন অপ্রাপ্তবয়স্কের সঙ্গে যুগ্ম-নামে,

          (ঘ)     যথাযথ আদালত কর্তৃক কোনো  উন্মাদ ব্যক্তির অভিভাবক বা ম্যানেজার  নিযুক্ত  হইয়া

**সঞ্চয়পত্র** **ক্রয়** **পদ্ধতিঃ**

•   নির্ধারিত ফরম (এস.সি-১) যথাযথভাবে পুরণপূর্বক ত্রেতা ও নমিনী (যদি থাকে) প্রত্যেকের ০২ (দুই) কপি ছবি, ক্রেতার জাতীয় পরিচয় পত্র অথবা পাসপোর্ট অথবা জন্ম নিবন্ধন সনদের

     ফটোকপিসহ আবেদন করতে হবে।

•    চেক অথবা নগদে সমপরিমাণ অর্থ পরিশোধ করতে হবে। তবে চেকের মাধ্যমে সঞ্চয়পত্র ক্রয়ের ক্ষেত্রে চেক নগদায়নের তারিখে সঞ্চয়পত্র ইস্যু করা হবে;

[টীকা।- সঞ্চয়পত্র ক্রয় ফরমে জাতীয় পরিচয়পত্রের নম্বর অন্তর্ভূক্তি এবং কর্তৃপক্ষকে উহা প্রদর্শন বাধ্যতামূলক। ক্রেতা জাতীয় পরিচয়পত্র প্রদর্শন করিতে অপারগ হইলে সেই ক্ষেত্রে পাসপোর্ট  অথবা জন্মনিবন্ধন সনদের নম্বর অন্তর্ভূক্তি এবং কর্তৃপক্ষকে উহা প্রদর্শন বাধ্যতামূলক হইবে ।]

**ক্রয়ের** **ঊর্ধ্বসীমাঃ** একক নামে ৩০ লক্ষ অথবা যুগ্ম-নামে ৬০ লক্ষ টাকা।

**মেয়াদঃ** ৩ (তিন) বছর।

**মুনাফার** **হারঃ** মেয়াদান্তে মুনাফা ১১.০৪%। মেয়াদপূর্তির পূর্বেও নগদায়ন করা যায়। তবে মেয়াদপূর্তির পূর্বে নগদায়ন করিলে টেবিল-১ অনুযায়ী মুনাফা পাওয়া যাবে:

**টেবিল**-**১**: **মুনাফার** **হার**

|  |  |  |
| --- | --- | --- |
| সময় | মুনাফার হার | প্রতি ১ (এক) লক্ষ টাকায় মূলসহ মুনাফার পরিমাণ |
| ১ম বছরান্তে | ১০.০০% | ১,১০,০০০.০০ |
| ২য় বছরান্তে | ১০.৫০% | ১,২১,০০০.০০ |
| ৩য় বছরান্তে | ১১.০৪% | ১,৩৩,১২০.০০ |

**টীকাঃ** ১ (এক) লক্ষ টাকায় তিন মাস অন্তর মুনাফাভিত্তিক সঞ্চয়পত্রের প্রতি তিন মাস অন্তর মুনাফার কিস্তি সর্বোচ্চ ১১.০৪% হারে টাকা ২,৭৬০.০০ (দুই হাজার সাতশত ষাট) টাকা মাত্র প্রদেয় হবে। প্রযোজ্য ক্ষেত্রে লেভি/মুনাফা কর্তন হবে। কিন্তু যেসকল ক্ষেত্রে মেয়াদ উত্তীর্ণ হওয়ার পূর্বে বিনিয়োগকৃত টাকা উত্তোলন করা হবে, সেক্ষেত্রে টেবিল-১ প্রদর্শিত হারে মুনাফা প্রদেয় হবে, এবং অতিরিক্ত অর্থ পরিশোধিত হয়ে থাকলে তা মূল টাকা হতে কর্তন করে সমন্বয়পূর্বক অবশিষ্ট মূল টাকা পরিশোধ করতে হবে।

**টেবিল**-**২**: **অভিহিত** **মূল্য** **অনুযায়ী** **৩**-**মাস** **অন্তর** **মুনাফার** **পরিমাণ**

|  |  |
| --- | --- |
| বিনিয়োগকৃত টাকার পরিমাণ | প্রতি ১ (এক) লক্ষ টাকায় ৩-মাস অন্তর মুনাফার পরিমাণ (টাকায়) |
| ১,০০,০০০/= | ২,৭৬০.০০ |
| ২,০০,০০০/= | ৫,৫২০.০০ |
| ৫,০০,০০০/= | ১৩,৮০০.০০ |
| ১০,০০,০০০/= | ২৭,৬০০.০০ |

**অন্যান্য** **সুবিধাঃ**

* এ সঞ্চয়পত্র বাংলাদেশের যে কেউ ক্রয় করিতে পারিবেন;
* নমিনী নিয়োগ করা যায়;
* ক্রেতা মৃত্যুবরন করিলে নমিনী যেকোন সময় সঞ্চয়পত্র নগদায়ন করিতে পারিবেন। নমিনীর ইচ্ছানুযায়ী মেয়াদপূর্তির পূর্বে বা পরে সঞ্চয়পত্র নগদায়ন করিতে পারিবে;
* সঞ্চয়পত্র হারিয়ে গেলে, পুড়িয়া গেলে বা নষ্ট হইলে ডুপ্লিকেট সঞ্চয়পত্র ইস্যু করা যায়;
* সঞ্চয়পত্র এক অফিস হইতে অন্য অফিসে স্থানান্তর করা যায় (সঞ্চয় ব্যুরো হইতে সঞ্চয় ব্যুরো, ব্যাংক হইতে ব্যাংক এবং ডাকঘর হইতে ডাকঘর);
* সঞ্চয়পত্র ক্রয়ের সময় জাতীয় পরিচয়পত্র অথবা পাসপোর্ট অথবা জন্ম নিবন্ধন সনদপত্রের ফটোকপি এবং ক্রেতা ও নমিনী (যদি থাকে) প্রত্যেকের ০২ (দুই) কপি করিয়া পাসপোর্ট সাইজের ছবি দাখিল করিতে হইবে।

পরিবার সঞ্চয়পত্র

পুনঃপ্রবর্তনঃ ২০০৯ খ্রিঃ

**মূল্যমানঃ** ১০,০০০ টাকা; ২০,০০০ টাকা; ৫০,০০০ টাকা; ১,০০,০০০ টাকা; ২,০০,০০০ টাকা; ৫,০০,০০০ টাকা এবং ১০,০০,০০০ টাকা।

**কোথায়** **পাওয়া** **যায়ঃ** জাতীয় সঞ্চয় ব্যুরো, বাংলাদেশ ব্যাংকসহ তফসিলী ব্যাংকসমূহ এবং ডাকঘর থেকে ক্রয় ও নগদায়ন করা যায়।

**মেয়াদঃ** ৫ (পাঁচ) বছর।

**যারা** **ক্রয়** **করতে** **পারবেনঃ** ১৮ (আঠার) ও তদুর্ধ্ব বয়সের যে কোন বাংলাদেশী মহিলা, যে কোন বাংলাদেশী শারীরিক প্রতিবন্ধী (পুরুষ ওমহিলা) এবং ৬৫ (পঁয়ষট্টি) ও তদুর্ধ্ব বয়সের বাংলাদেশী (পুরুষ ও মহিলা) নাগরিক।

**ক্রয়ের** **ঊর্ধ্বসীমাঃ** একক নামে সর্বোচ্চ ৪৫(পঁতাল্লিশ) লক্ষ টাকা।

**মুনাফার** **হারঃ** ১১.৫২% মেয়াদান্তে। পরিবার সঞ্চয়পত্রের বছরভিত্তিক প্রদেয় মুনাফার হার নিম্নোক্ত ছক-১ অনুযায়ী প্রদেয় হইবেঃ

**ছক**-**১**: **পরিবার** **সঞ্চয়পত্রের** **বছরভিত্তিক** **প্রদেয়** **মুনাফার** **হার**

|  |  |
| --- | --- |
| নগদায়ন কাল | মুনাফার হার |
| ১ম বছরান্তে | ৯.৫০% |
| ২য় বছরান্তে | ১০.০০% |
| ৩য় বছরান্তে | ১০.৫০% |
| ৪র্থ বছরান্তে | ১১.০০% |
| ৫ম বছরান্তে | ১১.৫২% |

* জন্য ১ (এক) লক্ষ টাকায় প্রতি মাসে মুনাফার কিস্তি সর্বোচ্চ ১১.৫২% হারে টাকা ৯৬০.০০ (নয়শত ষাট) মাত্র প্রদেয় হইবে। প্রযোজ্য ক্ষেত্রে উৎসে আয়কর কর্তন/লেভী কর্তন হইবে। কিন্তু যেক্ষেত্রে মেয়াদ উত্তীর্ণ হইবার পূর্বে বিনিয়োগকৃত টাকা উত্তোলন করা হইবে, সেক্ষেত্রে উপরের ছক-১ (পরিবার সঞ্চয়পত্রে বছরভিত্তিক প্রদেয় মুনাফার হার)-এ প্রদর্শিত বছরভিত্তিক হারে মুনাফা প্রদেয় হইবে এবং অতিরিক্ত অর্থ পরিশোধিত হইয়া থাকিলে উহা মূল টাকা হইতে কর্তন করিয়া সমন্বয়পূর্বক অবশিষ্ট মূল টাকা পরিশোধ করিতে হইবে।

          (২)     বিভিন্ন মূল্যমানের পরিবার সঞ্চয়পত্রের মুনাফার পরিমাণ নিম্নরুপ হইবে-

**ছক**-**১** (**ক**): **বিভিন্ন** **মূল্যমানের** **সঞ্চয়পত্রে** **মাসিক** **ভিত্তিতে** **প্রদেয়** **মুনাফার** **পরিমাণঃ**

|  |  |
| --- | --- |
| বিনিয়োগের পরিমাণ  (টাকায়) | মাসিক ভিত্তিতে প্রদেয় মুনাফার পরিমাণ (টাকায়) |
| ১ | ২ |
| (ক)     ১০,০০০.০০ | ৯৬.০০ |
| (খ)     ২০,০০০.০০ | ১৯২.০০ |
| (গ)     ৫০,০০০.০০ | ৪৮০.০০ |
| (ঘ)     ১,০০,০০০.০০ | ৯৬০.০০ |
| (ঙ)     ২,০০,০০০.০০ | ১,৯২০.০০ |
| (চ)     ৫,০০,০০০.০০ | ৪,৮০০.০০ |
| (ছ)     ১০,০০,০০০.০০ | ৯,৬০০.০০ |

মাসিক মুনাফা উত্তোলনের পর ৫ (পাঁচ) বছর মেয়াদ শেষে মূল বিনিয়োগকৃত অর্থ ফেরত পাওয়া যাইবে।

(৩)     মেয়াদপূর্তির পূর্বে সঞ্চয়পত্র নগদায়ন করিলে গৃহীত মাসিক মুনাফা কর্তনপূর্বক অবশিষ্ট অর্থ ফেরত দেওয়া হইবে। ১ (এক) লক্ষ টাকার পরিবার সঞ্চয়পত্র ক্রয় করিয়া মেয়াদপূর্তির পূর্বে নগদায়ন করিলে নিম্নোক্ত ছক-১ (খ) মোতাবেক অর্থ ফেরত পাওয়া যাইবে-

**ছক**-**১** (**খ**): **মেয়াদপূর্তির** **পূর্বে** **নগদায়নের** **ক্ষেত্রে** **১** (**এক**) **লক্ষ** **টাকায়** **ফেরতযোগ্য** **টাকার** **পরিমাণঃ**

|  |  |
| --- | --- |
| সময়সীমা | মাসিক মুনাফা উঠাইয়া বিনিয়োগকৃত অর্থ ফেরত গ্রহণ করিলে প্রাপ্য টাকার পরিমাণ |
| ১ | ২ |
| ১ম বৎসর চলাকালীন | ১,০০,০০০ - গৃহীত মুনাফা |
| ২য় বৎসর চলাকালীন | ১,০৯,৫০০- গৃহীত মুনাফা |
| ৩য় বৎসর চলাকালীন | ১,২০,০০০- গৃহীত মুনাফা |
| ৪র্থ বৎসর চলাকালীন | ১,৩১,৫০০ - গৃহীত মুনাফা |
| ৫ম বৎসর চলাকালীন | ১, ৪৪,০০০ - গৃহীত মুনাফা |

**অন্যান্য** **উল্লেখ্যযোগ্য** **বিষয়াবলীঃ**

* মাসিকভিত্তিতে মুনাফা প্রদেয়;
* নমিনী নিয়োগ করা যায়;
* হারিয়ে গেলে, পুড়ে গেলে বা নষ্ট হলে ডুপ্লিকেটসঞ্চয়পত্র ইস্যু করা যায়;
* সঞ্চয়পত্র এক স্থান হতে অন্য স্থানে স্থানান্তর করা যায়;
* ক্রয়ের সময় ক্রেতার ২ (দুই) কপি ছবি, জাতীয় পরিচয়পত্র অথবা জন্ম নিবন্ধন সনদ অথবা পাসপোর্টের ফটোকপি, নমিনী থাকলে প্রত্যেকের ২ (দুই) কপি পাসপোর্ট সাইজের ছবি প্রদান করতে হবে;
* সঞ্চয়পত্র ব্যাংক ঋণের জন্য জামানত/আমানত হিসেবে ব্যবহার করা যাবে না;
* ব্যবসা-বানিজ্যে সঞ্চয়পত্র জামানত হিসাবে ব্যবহার করা যাবে না;

পেনশনার সঞ্চয়পত্র

প্রবর্তনঃ ২০০৪ খ্রিঃ

মূল্যমানঃ ৫০,০০০ টাকা; ১,০০,০০০ টাকা; ২,০০,০০০ টাকা; ৫,০০,০০০ টাকা এবং ১০,০০,০০০ টাকা

**কোথায় পাওয়া যায়ঃ** জাতীয় সঞ্চয় ব্যুরো, বাংলাদেশ ব্যাংকসহ তফসিলী ব্যাংকসমূহ এবং ডাকঘর থেকে ক্রয় ও নগদায়ন করা যায়।

মেয়াদঃ ৫(পাঁচ) বছর।

**যারা ক্রয় করতে পারবেঃ** অবসরপ্রাপ্ত সরকারি, আধা-সরকারি, স্বায়ত্ত্বশাসিত, আধা- স্বায়ত্ত্বশাসিত প্রতিষ্ঠানের কর্মকর্তা/কর্মচারী, সুপ্রীম কোর্টেরঅবসরপ্রাপ্ত মাননীয় বিচারপতিগণ, সশস্ত্র বাহিনীর অবসরপ্রাপ্ত সদস্য এবং মৃত চাকুরীজীবীর পারিবারিক পেনমন সুবিধাভোগী স্বামী/স্ত্রী/সন্তান।

**ক্রয়ের ঊর্ধ্বসীমাঃ** প্রাপ্ত আনুতোষিক ও ভবিষ্য তহবিলের অর্থ মিলিয়ে একক নামে ৫০ (পঞ্চাশ) লক্ষ টাকা।

**মুনাফার হারঃ** ১১.৭৬% (মেয়াদান্তে)। পেনশনার সঞ্চয়পত্রের বছরভিত্তিক মুনাফার হার নিম্নোক্ত ছক মোতাবেক প্রদেয় হইবেঃ

ছক-১: পেনশনার **সঞ্চয়পত্রের** বছরভিত্তিক প্রদেয় মুনাফার হার

|  |  |
| --- | --- |
| নগদায়নকাল | মুনাফার হার |
| ১ম বছরান্তে | ৯.৭০% |
| ২য় বছরান্তে | ১০.১৫% |
| ৩য় বছরান্তে | ১০.৬৫% |
| ৪র্থ  বছরান্তে | ১১.২০% |
| ৫ম বছরান্তে | ১১.৭৬% |

* পূর্ণমেয়াদের জন্য ১ (এক) লক্ষ টাকায় প্রতি ৩ (তিন) মাস অন্তর মুনাফার কিস্তি সর্বোচ্চ ১১.৭৬% হারে টাকা ২,৯৪০.০০ (দুই হাজার নয়শত চল্লিশ) মাত্র প্রদেয় হইবে। প্রযোজ্য ক্ষেত্রে উৎসে আয়কর কর্তন/লেভী কর্তন হইবে। কিন্তু যেক্ষেত্রে মেয়াদ উত্তীর্ণ হইবার পূর্বে বিনিয়োগকৃত টাকা উত্তোলন করা হইবে, সেক্ষেত্রে উপরের ছক-১ (পেনশনার সঞ্চয়পত্রে বছরভিত্তিক প্রদেয় মুনাফার হার)-এ প্রদর্শিত বছরভিত্তিক হারে মুনাফা প্রদেয় হইবে এবং অতিরিক্ত অর্থ পরিশোধিত হইয়া থাকিলে উহা মূল টাকা হইতে কর্তন করিয়া সমন্বয়পূর্বক অবশিষ্ট মূল টাকা পরিশোধ করিতে হইবে।

(২)     বিভিন্ন মূল্যমানের পরিবার সঞ্চয়পত্রের মুনাফার পরিমাণ নিম্নরুপ হইবে-

ছক-১ (ক): বিভিন্ন মূল্যমানের পেনশনার সঞ্চয়পত্রের ত্রৈমাসিক ভিত্তিতে প্রদেয় মুনাফার পরিমাণঃ

|  |  |
| --- | --- |
| বিনিয়োগের পরিমাণ  (টাকায়) | ত্রৈমাসিক ভিত্তিতে প্রদেয় মুনাফার পরিমাণ (টাকায়) |
| ১ | ২ |
| (ক)     ৫০,০০০.০০ | ১,৪৭০.০০ |
| (খ)     ১,০০,০০০.০০ | ২,৯৪০.০০ |
| (গ)     ২,০০,০০০.০০ | ৫,৮৮০.০০ |
| (ঘ)     ৫,০০,০০০.০০ | ১৪,৭০০.০০ |
| (ঙ)     ১০,০০,০০০.০০ | ২৯,৪০০.০০ |

* ত্রৈমাসিক মুনাফা উত্তোলনের পর ৫ (পাঁচ) বছর মেয়াদ শেষে মূল বিনিয়োগকৃত অর্থ ফেরত পাওয়া যাইবে।

(৩)     মেয়াদপূর্তির পূর্বে সঞ্চয়পত্র নগদায়ন করিলে গৃহীত ত্রৈমাসিক মুনাফা কর্তনপূর্বক অবশিষ্ট অর্থ ফেরত দেওয়া হইবে। ১ (এক) লক্ষ টাকার সঞ্চয়পত্র ক্রয় করিয়া মেয়াদপূর্তির পূর্বে নগদায়ন করিলে নিম্নোক্ত ছক-১ (খ) মোতাবেক অর্থ ফেরত পাওয়া যাইবে-

ছক-১ (খ): মেয়াদপূর্তির পূর্বে নগদায়নের ক্ষেত্রে ১ (এক) লক্ষ টাকায় ফেরতযোগ্য টাকার পরিমাণ

|  |  |
| --- | --- |
| সময়সীমা | ৩-মাস অন্তর মুনাফা উত্তোলন করিয়া বিনিয়োগকৃত অর্থ ফেরত গ্রহণ করিলে প্রাপ্য টাকা |
| ১ | ২ |
| ১ম বৎসর চলাকালীন | ১,০০,০০০ - গৃহীত মুনাফা |
| ২য় বৎসর চলাকালীন | ১,০৯,৭০০- গৃহীত মুনাফা |
| ৩য় বৎসর চলাকালীন | ১,২০,৩০০- গৃহীত মুনাফা |
| ৪র্থ বৎসর চলাকালীন | ১,৩১,৯৫০ - গৃহীত মুনাফা |
| ৫ম বৎসর চলাকালীন | ১, ৪৪,৮০০ - গৃহীত মুনাফা |

**অন্যান্য উল্লেখ্যযোগ্য বিষয়াবলীঃ**

* ত্রৈমাসিকভিত্তিতে মুনাফা প্রদেয়;
* নমিনী নিয়োগ করা যায়;
* হারিয়ে গেলে, পুড়ে গেলে বা নষ্ট হলে ডুপ্লিকেটসঞ্চয়পত্র ইস্যু করা যায়;
* সঞ্চয়পত্র এক স্থান হতে অন্য স্থানে স্থানান্তর করা যায়;
* ক্রয়ের সময় ক্রেতার ২ (দুই) কপি ছবি, জাতীয় পরিচয়পত্র অথবা জন্ম নিবন্ধন সনদ অথবা পাসপোর্টের ফটোকপি, নমিনী থাকলে প্রত্যেকের ২ (দুই) কপি পাসপোর্ট সাইজের ছবি প্রদান করতে হবে;
* ভবিষ্য তহবিলের মঞ্জুরীপত্র এবং প্রাপ্ত আনুতোষিকের মঞ্জুরীপত্র অথবা নিয়োগকারী কর্তৃপক্ষ কর্তৃক পি.এস.সি ফরম-২ পুরণ করে ইস্যু অফিসে দাখিল করতে হবে।
* এ সঞ্চয়পত্র শুধুমাত্র ১ (এক)টি অফিস হতে ক্রয় করা যায়। একাধিক অফিস হতে এ সঞ্চয়পত্র ক্রয় করলে অথবা ক্রয়সীমা অতিরিক্ত সঞ্চয়পত্র ক্রয় করলে কোন মুনাফা প্রাপ্য হবেন না।
* পেনশনার সঞ্চয়পত্র ব্যাংক ঋণের জন্য জামানত/আমানত হিসেবে ব্যবহার করা যাবে না;
* ব্যবসা-বানিজ্যে পেনশনার সঞ্চয়পত্র জামানত হিসাবে ব্যবহার করা যাবে না
* **জেলা সঞ্চয় অফিস/ব্যুরো, মাদারীপুরের সহজলভ্য সঞ্চয়পত্রসমূহ**

১। পরিবার সঞ্চয়পত্র

|  |  |  |  |  |
| --- | --- | --- | --- | --- |
| **মেয়াদঃ**৫ বছর | **মুনাফার হারঃ**১১.৫২% | | | **কর কর্তনঃ** ৫% |
| **সর্বোচ্চ ক্রয়সীমা** | একক নামে ৪৫ লক্ষ টাকা। | | | |
| **১ লক্ষ টাকায় প্রতি মাসে প্রাপ্য নীট মুনাফাঃ** | | | ৯৬০-৪৮= ৯১২ টাকা | |
| **যারা কিনতে পারবেন** | | | | |
| ১৮ বছর বা তার বেশি বয়সী যেকোন বাংলাদেশী মহিলা, ৬৫ বছর বা তার বেশি বয়সী পুরুষ এবং ১৮ বছর বা তার বেশি বয়সী শারীরিক প্রতিবন্ধী নারী বা পুরুষ। | | | | |
| **বছর ভিত্তিক মুনাফা (২৩/০৫/২০১৫ থেকে কার্যকর)** | | | | |
| **১ম বছরান্তে মুনাফা** | | ৯.৫০% | | **কর কর্তনঃ** ৫% |
| **২য় বছরান্তে মুনাফা** | | ১০.০০% | |
| **৩য় বছরান্তে মুনাফা** | | ১০.৫০% | |
| **৪র্থ বছরান্তে মুনাফা** | | ১১.০০% | |
| **৫ম বছরান্তে মুনাফা** | | ১১.৫২% | |
|  |  |  |  |  |

২। তিন মাস অন্তর মুনাফা ভিত্তিক সঞ্চয়পত্র

|  |  |  |  |  |
| --- | --- | --- | --- | --- |
| **মেয়াদঃ**৩ বছর | **মুনাফার হারঃ**১১.০৪% | | | **কর কর্তনঃ** ৫% |
| **সর্বোচ্চ ক্রয়সীমা** | একক নামে ৩০ লক্ষ বা যুগ্ম নামে ৬০ লক্ষ টাকা। | | | |
| **১ লক্ষ টাকায় প্রতি ৩ মাসে প্রাপ্য নীট মুনাফাঃ** | | | ২৭৬০-১৩৮=২৬২২ টাকা | |
| **যারা কিনতে পারবেন** | | | | |
| ১৮ বছর বা তার বেশি বয়সী যেকোন বাংলাদেশী নাগরিক। | | | | |
| **বছর ভিত্তিক মুনাফা (২৩/০৫/২০১৫ থেকে কার্যকর)** | | | | |
| **১ম বছরান্তে মুনাফা** | | ১০.০০% | | **কর কর্তনঃ** ৫% |
| **২য় বছরান্তে মুনাফা** | | ১০.৫০% | |
| **৩য় বছরান্তে মুনাফা** | | ১১.০৪% | |
|  |  |  |  |  |

৩। পাঁচ বছর মেয়াদী বাংলাদেশ সঞ্চয়পত্র

|  |  |  |  |  |
| --- | --- | --- | --- | --- |
| **মেয়াদঃ**৫ বছর | **মুনাফার হারঃ**১১.২৮% | | | **কর কর্তনঃ** ৫% |
| **সর্বোচ্চ ক্রয়সীমা** | ব্যক্তির ক্ষেত্রে | | একক নামে ৩০ লক্ষ বা যুগ্ম    নামে ৬০ লক্ষ টাকা। | |
| প্রতিষ্ঠানের ক্ষেত্রে | | উর্দ্ধসীমা নেই। | |
| **১ লক্ষ টাকায় মেয়াদান্তে প্রাপ্য নীট মুনাফাঃ** | | | ৫৬,৪০০-২,৮২০= ৫৩,৫৮০ টাকা | |
| **যারা কিনতে পারবেন/যেসব টাকায় ক্রয় করা যায়** | | | | |
| ১৮ বছর বা তার বেশি বয়সী যেকোন বাংলাদেশী নাগরিক। আয়কর বিধিমালা দ্বারা স্বীকৃত ভবিষ্যৎ তহবিল এবং আয়কর বিধিমালা দ্বারা স্বীকৃত  প্রতিষ্ঠানসমূহের আয়ের টাকা। তাছাড়া নাবালকের পক্ষেও ক্রয় করা যায়। | | | | |
| **বছর ভিত্তিক মুনাফা (২৩/০৫/২০১৫ থেকে কার্যকর)** | | | | |
| **১ম বছরান্তে মুনাফা** | | ৯.৩৫% | | **কর কর্তনঃ** ৫% |
| **২য় বছরান্তে মুনাফা** | | ৯.৮০% | |
| **৩য় বছরান্তে মুনাফা** | | ১০.২৫% | |
| **৪র্থ বছরান্তে মুনাফা** | | ১০.৭৫% | |
| **৫ম বছরান্তে মুনাফা** | | ১১.২৮% | |
|  |  |  |  |  |

৪। পেনশনার সঞ্চয়পত্র

|  |  |  |  |  |
| --- | --- | --- | --- | --- |
| **মেয়াদঃ**৫ বছর | | **কর কর্তনঃ** ৫%, তবে ৫ লক্ষ টাকা বিনিয়োগ করলে তা কর মুক্ত হবে। | | |
| **মুনাফার হারঃ**১১.৭৬% | |
| **সর্বোচ্চ ক্রয়সীমা** | | প্রাপ্ত আনুতোষিক ও ভবিষ্যৎ তহবিলের অর্থ মিলিয়ে একক নামে সর্বোচ্চ ৫০ লক্ষ টাকা। | | |
| **১ লক্ষ টাকায় প্রতি ৩ মাসে প্রাপ্য নীট মুনাফাঃ** | | | | ২,৯৪০-১৪৭=২,৭৯৩ টাকা |
| **যারা কিনতে পারবেন** | | | | |
| অবসরপ্রাপ্ত সরকারি, আধা-সরকারি, স্বায়ত্তশাসিত, আধা-স্বায়ত্তশাসিত প্রতিষ্ঠানের কর্মকর্তা/কর্মচারী, সুপ্রিম কোর্টের অবসরপ্রাপ্ত মাননীয় বিচারপতিগণ, সশস্ত্র বাহিনীর অবসরপ্রাপ্ত সদস্য এবং মৃত চাকুরিজীবীর পারিবারিক পেনশনভোগী স্বামী/স্ত্রী/ সন্তান। | | | | |
| **বছর ভিত্তিক মুনাফা (২৩/০৫/২০১৫ থেকে কার্যকর)** | | | | |
| **১ম বছরান্তে মুনাফা** | ৯.৭০% | | **কর কর্তনঃ** ৫% | |
| **২য় বছরান্তে মুনাফা** | ১০.১৫% | |
| **৩য় বছরান্তে মুনাফা** | ১০.৬৫% | |
| **৪র্থ বছরান্তে মুনাফা** | ১১.২০% | |
| **৫ম বছরান্তে মুনাফা** | ১১.৭৬% | |
|  |  |  |  |  |

**সঞ্চয়পত্র কিনতে (নতুন/নবায়ন) প্রয়োজন (সকলের জন্য)**

(ক) ক্রেতার ০২ কপি পাসপোর্ট সাইজ রঙিন ছবি।

(খ) নমিনীর ০২ কপি পাসপোর্ট সাইজ রঙিন ছবি।

(গ) ক্রেতার জাতীয় পরিচয়পত্র/স্মার্টকার্ড/জন্মনিবন্ধন/পাসপোর্টের

            ফটোকপি ।

**পেনশনার সঞ্চয়পত্র ক্রয়ের ক্ষেত্রে অতিরিক্ত কাগজপত্র**

পেনশনধারীর প্রাপ্ত আনুতোষিক (Gratuity) ও ভবিষ্যৎ তহবিলের চুড়ান্ত মঞ্জুরীপত্র (Pension Order) এবং পেনশন বইয়ের ফটোকপি ।

**সঞ্চয়পত্র ক্রয় পদ্ধতি**

**(ক)** **জেলা সঞ্চয় অফিস/ব্যুরো, মাদারীপুর** থেকে ভারপ্রাপ্ত কর্মকর্তার স্বাক্ষর সম্বলিত টাকা জমাদানের ভাউচার সংগ্রহ করে (সকাল ৯.০০ ঘটিকা হতে বেলা ১.০০ ঘটিকা পর্যন্ত) **সোনালী ব্যাংক মাদারীপুর শাখায়**  নগদ টাকা জমা দিয়ে স্ক্রল নম্বর এবং ক্যাশিয়ার ও অফিসারের যৌথ স্বাক্ষর সম্বলিত ভাউচারের কাউন্টার পার্ট জেলা সঞ্চয় অফিস/ব্যুরো, মাদারীপুর জমা দিয়ে একই দিনে কাঙ্ক্ষিত সঞ্চয়পত্র ক্রয় করা যায়।

**(খ) ভারপ্রাপ্ত কর্মকর্তা, জেলা সঞ্চয় অফিস/ব্যুরো, মাদারীপুর** – এর অনুকূলে যেকোন তফসিলি ব্যাংক হতে পে-অর্ডার বা ডিমান্ড ড্রাফ্ট (ডিডি) ইস্যু করে অত্র ব্যুরোতে জমা দিয়েও কাঙ্ক্ষিত সঞ্চয়পত্র ক্রয় করা যায়। এক্ষেত্রে ৩-৭ দিন সময় লাগতে পারে।

**সঞ্চয়পত্রের মুনাফা উত্তোলন/নগদায়ন পদ্ধতি**

সঞ্চয়পত্রের ক্রেতাকে সঞ্চয়পত্র নিয়ে নির্দিষ্ট তারিখে **জেলা সঞ্চয় অফিস/ব্যুরো, মাদারীপুর** স্বশরীরে হাজির হয়ে (সকাল ৯.০০ ঘটিকা হতে বেলা ১.০০ ঘটিকা পর্যন্ত) ভারপ্রাপ্ত কর্মকর্তার অনুমোদন নিয়ে **সোনালী ব্যাংক লিঃ, মাদারীপুর** থেকে টাকা উত্তোলন করতে হয়।